
Imaginea Uniunii Europene, conferită de prestația dezastruoasă (și adesea criminală) a politicienilor de la 
Bruxelles, a ajuns la cel mai scăzut nivel pe continent. Inclusiv în România. 

Pandemia și războiul din Ucraina, dar și din Fâșia Gaza, și-au spus pe deplin cuvântul. Politicienii-marionetă 
aflaţi sub tutela Casei Albe sunt disperaţi că la alegerile din 6 iunie s-ar putea ca "extremiștii” să ocupe mult 
prea multe fotolii în Parlamentul European. De altfel, lupta cu extremismul a devenit un laitmotiv în zona 
guvernamentală. A devenit argument fezabil pentru orice iniţiativă a băieţilor aflaţi la putere, oricât de stupidă 
și inexplicabilă. 

Înțepenite în discuţiile despre susţinerea de către liberali a candidatului PSD la președinție (în speță, Ciolacu), 
negocierile dintre PNL și PSD au fost reluate după intervenţia dură a președintelui lohannis. Liberalii riscau să 
coboare la alegeri sub podium, mai jos de AUR, iar relaţia privilegiată cu ambasada SUA risca să rămână fără 
obiect. 

Strâns cu ușa de Deep State-ul mioritic, Ciolacu a trebuit să le dea explicaţii membrilor de partid vexaţi de 
ușurința cu care PSD renunţă la nişte locuri eligibile în PE ca să-i salveze pe susţinătorii nr. 1 ai 
colonialismului de tip american. "Când ajungi în anumite funcţii de stat trebuie să decizi ce e mai bine pentru 
România și apoi să armonizezi lucrurile astfel încât colegii să fie lămuriţi că așa e cel mai bine pentru 
România, dincolo de a fi pesediști sau peneliști”, a explicat premierul, fără să uite să menţioneze că, înainte de 
orice, "apărăm ţara de extremism”. 

Adică ne prezervăm puterea prin orice mijloace. Chiar şi folosind-o pe Șoşșoacă drept sperietoare pentru 
cetățenii ușor manipulabili, care au senzația că suveranismul a fost confiscat pe persoană fizică, iar politica de 
tip isteric este reprezentativă pentru contestatarii Ursulei von der Leyen și ai acoliţilor ei. 


Mai mult, ca să confere greutate negocierilor netransparente PSD-PNL cerute insistent de ambasade, Mihai 
Tudose a scos din burtă un sondaj potrivit căruia 60 la sută dintre români ar aştepta cu sufletul la gură 

aciualii guvernanți. 

Cum vor putea votanţii PNL să pună ștampila pe candidaţii PSD și viceversa e altă întrebare. Probabil ţinându- 
se cu mâna de nas, în speranţa că își vor păstra job-ul călduţ din aparatul de stat sau afacerile profitabile cu 
fonduri europene dedicate clientelei de partid. 

Altfel, situaţia în care a ajuns Europa a fost extrem de bine conturată la ultima Conferinţă de Securitate de la 
Munchen. Baronașul filantrop Alex Soros a postat pe Twitter o duzină de poze de la o agapă frățească, 
decontată de fundaţia Open Society. Alex Soros și Ursula von der Leyen au stat în capul mesei alături de 
oficiali de rang înalt din SUA și UE, pentru a degusta bunătăţile servite de ospătarii miliardarului globalist. Este 
imaginea Noii Resetări propusă de Klaus Schwab: politicienii-marionetă profită din plin de "generozitatea” 
sponsorilor corporatiști, iar drept mulțumire îşi oferă serviciile pentru orice tip de tranzacții, oricât de oneroase 
— cu medicamente, cu armament, cu energie ș.a.m.d. Pe scurt, așa arată corupția și crima organizată la cel 
mai înalt nivel. 

Ar fi o prostie să cădem în capcana propagandei guvernamentale și să credem că politicienii noștri ar trebui 
iertați complet de păcate, întrucât dincolo, la autocraţi, lucrurile ar sta mult mai rău. Astfel, printr-o comparaţie 
forțată și neavenită cu răul suprem, real sau inventat, Ursula von der Leyen ar arăta ca Alba ca Zăpada, iar 
Klaus lohannis ca Harap Alb. 

Acesta e cel mai bun comentariu si "medicament" pentru dementa celor de la Bruxelles. 

A fost mult pina ce industriasii au inteles cine ii distruge si de ce. 

De acum inainte industriasii vor prelua comanda sau va veni apocalipsa si Europa se va prabusi ! 
lar popoarele ii va urma, fiindca de la ei vine bunastarea, atita cita este ! 

